**JORDBÆR-FENNIKELSALAT MED PERSILLE**

**Ingredienser**

(Til 4 personer)

2 fennikel

500 g jordbær

1 bundt persille

Reven skal af 1 citron

1 pose små mozzarellakugler, 125 g

2 spsk olivenolie

Friskkværnet peber

**Vejledning**

Skær top og bund af den skyllede fennikel. Halver dem, fjern stokken og snit dem fint.

Rens jordbærrene og skær dem i mindre stykker.

Skyl, tør og hak persillen.

Vend fennikel med jordbær og persille.

Riv citronskallen over og top med mozzarella.

Dryp olivenolie over og krydr med peber.

TIP: Salaten kan gøres mere fyldig ved at tilsætte 100 g babyspinat.